อยากทราบว่าถ้าหลังมีเพศสัมพันธ์กัน แล้วมีเลือดออกสามารถกินยาคุมได้ไหมคะ แล้วต้องทำยังไงเลือดถึงจะหยุดคะ
สวัสดีค่ะ การมีเลือดออกทางช่องคลอดตามหลังการมีเพศสัมพันธ์ อาจจะเกิดมาจาก การฉีกขาดของเยื่อบุตรงอวัยวะเพศหรือช่องคลอดจากการมีเพศสัมพันธ์ อาจจะเจ็บ มีแผลให้เห็นได้ หรือเกิดจากเนื้องอกมดลูกหรือเนื้องอกหรือมะเร็งที่ปากมดลูก การติดโรคติดต่อทางเพศสัมพันธ์เช่นหนองในแท้ หนองในเทียม การติดเชื้อที่ปากมดลูกหรือช่องคลอด การมีถุงน้ำรังไข่เป็นต้นซึ่งควรหาสาเหตุที่ทำให้มีเลือดออกผิดปกติทางช่องคลอดที่ไม่ใช่ประจำเดือนก่อนจะทำการเริ่มกินยาคุม หรือลองสังเกตอาการดูก่อน ถ้าเป็นเลือดที่ออกมาจากแผลหรือการเสียดสีภายนอกเล็กๆน้อยๆ และหยุดได้เอง ก็สามารถเริ่มกินยาคุมได้ตามปกติ แต่ถ้าเลือดยังออกต่อเนื่อง แม้จะออกไม่มาก แค่กระปริดกระปรอย แต่ไม่ใช่เลือดประจำเดือน ควรไปพบแพทย์เพื่อตรวจเพิ่มเติม